Publication: Magyar Közlöny
Issue: MK-2011-82 (Year: 2011, Number: 82)
Era: contemporary
Section: 1. melléklet a 2011. évi XCVII. törvényhez
Paragraph Index: 764

(4) A Felek arra törekednek, hogy a másik Fél érdekelt személyei számára tájékoztató vagy kapcsolattartó pontokat hozzanak létre annak érdekében, hogy az általánosan alkalmazandó intézkedések alkalmazásából eredő problémák hatékony megoldását keressék. Az ilyen eljárásoknak könnyen hozzáférhetőknek, időhöz kötötteknek, eredményorientáltaknak és átláthatóaknak kell lenniük. Nem járhatnak olyan fellebbezési vagy felülvizsgálati eljárás sérelmével, amelyet a Felek hoznak létre vagy tartanak fenn. Az ilyen eljárások nem járhatnak a Felek jogainak és kötelezettségeinek a tizennegyedik fejezet (Vitarendezés) és a 14-A. melléklet (A nem tarifális intézkedésekre vonatkozó közvetítő mechanizmus) sérelmével. 12.5. CIKK Igazgatási eljárások Az e megállapodás hatálya alá tartozó kérdésekre esetlegesen hatást gyakorló valamennyi általánosan alkalmazandó intézkedés pártatlan és ésszerű módon történő igazgatása érdekében az ilyen intézkedéseket egyedi esetekben a másik Fél adott személyeire, áruira és szolgáltatásaira alkalmazó mindegyik Fél köteles:

Source: https://magyarkozlony.hu/hivatalos-lapok/774dc22d4eb4e3ea3f9f6336886e0d96a3849efb/dokumentumok/da47dc5cee187a1a3bf4979a039acbce11c68076/letoltes